ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ ապրիլի 2019 թվականի N - Լ

«ԱԶԳԱՅԻՆ ԺՈՂՈՎԻ ԿԱՆՈՆԱԿԱՐԳ» ՍԱՀՄԱՆԱԴՐԱԿԱՆ ՕՐԵՆ­­ՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍ­ՏԱ­ՆԻ ՀԱՆ­ՐԱ­ՊԵ­ՏՈՒ­ԹՅԱՆ ՕՐԵՆՔԻ ՆԱ­ԽԱԳԾԻ ՎԵՐԱ­­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅԱՆ ՄԱՍԻՆ

 ------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Ազգային ժողովի կանոնակարգ» սահմանադրական օրենքում լրացումներ կատարելու մասին» Հայաստանի Հանրա­պետության օրենքի նախագծի (*Պ-080-01.04.2019-ՊԻ-011/0*) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. մարտի

 Երևան

«ԱԶԳԱՅԻՆ ԺՈՂՈՎԻ ԿԱՆՈՆԱԿԱՐԳ» ՍԱՀՄԱՆԱ­ԴՐԱ­ԿԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍ­ՏԱ­ՆԻ ՀԱՆՐԱ­ՊԵՏՈՒԹՅԱՆ ՕՐԵՆՔԻ ՆԱԽԱ­ԳԾԻ (*Պ-080-01.04.2019-ՊԻ-011/0*) ՎԵ­ՐԱ­­ԲԵՐ­­ՅԱԼ ՀԱ­­­ՅԱՍ­­­­ՏԱ­ՆԻ ՀԱ­Ն­­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅՈՒՆԸ

 Հայաստանի Հանրապետության կառավարությունն առաջարկում է ձեռնպահ մնալ «Ազգային ժողովի կանոնակարգ» սահմանադրական օրենքում լրացումներ կատա­րե­լու մասին» Հայաստանի Հանրապետության օրենքի նախագծի ընդունումից՝ հաշվի առնելով նախագծով ներկայացված իրավակարգավորումների ու դրանց հիմնավորման վերաբերյալ ստորև բերված դիտարկումները.

1. Սահմանադրության 88-րդ հոդվածի համաձայն՝ «1. *Ազգային ժողովը ժո­ղովրդի ներկայացուցչական մարմինն է:*

*2. Ազգային ժողովն իրականացնում է օրենսդիր իշխանությունը:*

*3. Ազգային ժողովը վերահսկողություն է իրականացնում գործադիր իշխա­նու­թյան նկատմամբ, ընդունում է պետական բյուջեն և իրականացնում է Սահմանադրու­թյամբ սահմանված այլ գործառույթներ:*

*4. Ազգային ժողովի լիազորությունները սահմանվում են Սահմանադրությամբ:*

*5. Ազգային ժողովը գործում է իր կանոնակարգին համապատասխան*:»

Սահմանադրության 101-րդ հոդվածի 1-ին մասի համաձայն՝ *Ազգային ժողովի նիստերը հրապարակային են***:**

Այս առումով, հարկ ենք համարում անդրադառնալ «Ազգային ժողովի կանո­նա­կարգ» սահմանադրական օրենքի (այսուհետ՝ Օրենք) որոշ դրույթների, որոնցով կանոնակարգվում են հար­ցերի քվեարկությունների հետ կապված Ազգային ժողովի գործունեության ման­րա­մասները: Մասնավորապես՝ Օրենքի 55-րդ հոդվածի 3-րդ մասի համաձայն` *հարցերի քվեարկություններն անցկացվում են բաց՝ անվանական*:

Օրենքի 60-րդ հոդվածի 2-րդ մասի համաձայն՝ *բաց քվեարկությունն ան­վա­նական է: Էլեկտրոնային համակարգը չգործելու դեպքում Սահմանադրությամբ և Կանոնակարգով նախատեսված անվանական քվեարկություններն անցկացվում են Կանոնակարգի 61-րդ հոդվածով սահմանված կարգով*: Նույն հոդվածի 3-րդ մասի հա­մաձայն՝ *գաղտնի, ինչպես նաև էլեկտրոնային համակարգը չգործելու դեպքում ան­վա­նական քվեարկության կազմակերպման, անցկացման և արդյունքների ամփոփ­ման կարգը սահմանվում է Աշխատակարգով:*

Բացի դրանից, Օրենքի 165-րդ հոդվածի 2-րդ մասի համաձայն՝ *Ազգային ժողո­վի, նրա հանձնաժողովների հրապարակային նիստերը, ինչպես նաև խորհրդարա­նա­կան լսումներն առցանց հեռարձակվում են Ազգային ժողովի պաշտոնական ին­տեր­նետային կայքում*:

Վերոգրյալ հոդվածների բովանդակային վերլուծությունից պարզ է դառնում, որ Ազգային ժողովի ներկայացուցչական և օրենսդիր մարմին հանդես գալու սահմանա­դրա­իրավական կարգավիճակն անխուսափելիորեն ենթադրում է Ազգային ժողովի նիստերի հրապարակայնության պահանջի ապահովման անհրաժեշտություն: Տվյալ պարագայում խնդրահարույց է, թե ինչպես է ՀՀ մարզերում ապահովվելու հերթական նստաշրջանի ընթացքում առնվազն մեկ արտագնա նիստ գումարելու պահանջը` հաշ­վի առնելով մարզերում քվեարկության համար անհրաժեշտ տեխնիկական միջոցների բա­ցակայությունը:Դեռ հարց է, թե արդյո՞ք ՀՀ բոլոր մարզերն ապահովված են տեխ­նի­կական միջոցներով հագեցած և Ազգային ժողովի պատգամավորների սահման­ված քանակի տեղակայման պահանջները բավարարող համապատասխան չափսերի դահլիճներով, ինչը կերաշխավորի Ազգային ժողովի նիստերի բնականոն գործ­ըն­թացը:

2. Օրենքի 160-րդ հոդվածի համաձայն` *Ազգային ժողովի և նրա մարմինների լիազորությունների ու գործառույթների իրա­կա­նաց­մանն ուղղված մասնագիտական սպասարկումը, այդ թվում՝ Ազգային ժողովի քննարկ­մանը ներկայացվող նախագծերի կամ այլ փաս­տա­թղթերի ձևակերպմանն ուղղված մասնագիտական աջակցությունը, ինչպես նաև նյու­թա­տեխնիկական ապա­հո­վումն իրականացնում է Աշխատակազմը*, ուստի նախա­գծով նախատեսված կար­գա­վորման պարագայում պարզ չէ նաև, թե ինչպես է ՀՀ մար­զերում գործնականում ապահովվելու Ազգային ժողովի նիստերի թե մասնա­գի­տա­կան սպասարկումը և աջակցությունը, թե նյութատեխնիկական ապա­հո­վումը:

 3. ՀՀ մարզերում արտագնա նիստ գումարելու պարագայում անհրա­ժեշ­տու­թյուն է առաջանալու կարգավորել պատգամավորների` ՀՀ մարզեր տեղափոխման նպատակով վերջիններիս տրանսպորտային միջոցներով ապահովման, առավել հեռու տեղակայված մարզերի դեպքում նաև՝ գիշերակացի և համանման այլ խնդիր­ներ, որոնք կապված են ֆինանսական ծախսերի հետ: Այդ առումով անհրաժեշտ է կատարել ֆինանսական հաշվարկներ՝ պարզելու համար, թե նախագծով նախա­տես­ված կարգավորումներն ինչպիսի ֆինանսական բեռ են առաջացնելու պետական բյու­ջեի համար:

4. Նախագծով նախատեսված կարգավորման պարագայում առաջնահերթ կարևորություն է ներկայացնում ՀՀ մարզերում հիշյալ գործընթացի վերահսկո­ղու­թյան իրականացման հետ կապված հարաբերությունները և այս առումով հարց է առա­ջանում, արդյո՞ք գործնականում հնարավոր է լինելու երաշխավորել պատգա­մա­վոր­ների անվտանգությունը և վերջիններիս գործունեության անխոչընդոտ իրակա­նաց­ման ապահովումը:

5. Նախագծին կից ներկայացված հիմնավորման մեջ արտահայտված՝ տարածքների համաչափ զարգացման նպատակի իրագործմանն Ազգային ժողովի մասնակցությունը չպետք է սահմանափակվի միայն այդ ուղղությամբ օրենքների ընդունմամբ, դիրքորոշման կապակցությամբ գտնում ենք, որ հիշյալ գործառույթն իրականացնում է ՀՀ կառավարությունը, այդ թվում նաև՝ արտագնա նիստերի միջոցով, ելնելով իր` տարածքային կառավարման և զարգացման, ինչպես նաև մարզերի և համայնքների համաչափ զարգացմանն ուղղված նորարարական և ներդրումային ծրագրերի մշակման ոլորտներում քաղաքականության իրականացման իրավասությունից:

**Եզրակացություն**

**«Ազգային ժողովի կանոնակարգ Հայաստանի Հանրապետության սահմանադրական օրենքում լրացումներ կատա­­­րելու մասին» ՀՀ սահմանադրական օրենքի նախա­գծի բյուջետային բնագավառում կարգավորման ազդեցության գնահատման վերաբերյալ**

Նախագծով առաջարկվում է սահմանել, որ ՀՀ Ազգային ժողովի հեր­թա­կան նստաշրջանի ընթաց­քում գումարվում է առնվազն մեկ արտագնա նիստ Հայաս­տանի Հանրապետության մարզերից մեկում, իսկ արտագնա նիստի գումարման վայրը, ժամը, նիստի անցկացման կարգը և օրակարգը հաստատվում է արտագնա առաջիկա նիս­տից առնվազն տասն աշխա­տանքային օր առաջ։

Հաշվի առնելով վերոգրյալը՝ հայտնում ենք, որ նախա­­գծի ընդու­նումը չի հան­գե­ց­­նի ՀՀ պետա­­­կան բյու­ջեի եկամուտ­ների էական նվա­զեց­ման, սակայն կարող է հանգեցնել պետական բյու­ջեի ծախսերի ավելացման, որը հնարավոր չէ գնահատել համապատասխան տվյալների բացակայության պատճառով:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

1 ապրիլի 2019թ.

 Հայաստանի Հանրապետության Ազգային ժողովի պատգամավոր Սերգեյ Բագրատյանի կողմից օրենսդրական նախաձեռնության կարգով ներկայացված «Ազգային ժողովի կանոնակարգ» սահմանադրական օրենքում լրացումներ կատարելու մասին» Հայաստանի Հանրապետության օրենքի նախագծի քննարկման համար գլխադասային նշանակել Պետական-իրավական հարցերի մշտական հանձնաժողովը:

 ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Պ-080-01.04.2019-ՊԻ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԱԶԳԱՅԻՆ ԺՈՂՈՎԻ ԿԱՆՈՆԱԿԱՐԳ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

***Հոդված 1.*** «Ազգային ժողովի կանոնակարգ» Հայաստանի Հանրապետության 2016 թվականի դեկտեմբերի 16-ի ՀՕ-9-Ն սահմանադրական օրենքի 35-րդ հոդվածը լրացնել հետեւյալ բովանդակությամբ 3-րդ մասով.

«3. Հերթական նստաշրջանի ընթացքում գումարվում է առնվազն մեկ արտագնա նիստ ՀՀ մարզերից մեկում: Արտագնա նիստի գումարման վայրը, ժամը, նիստի անցկացման կարգը եւ օրակարգը հաստատվում եւ հրապարակվում է արտագնա առաջիկա նիստից առնվազն տասը աշխատանքային օր առաջ:»

***Հոդված 2.*** Օրենքի 5-րդ հոդվածի 2-րդ մասի 7-րդ կետի՝

«նիստերի» բառից հետո լրացնել «ինչպես նաեւ արտագնա նիստերի օրակարգերի նախագծերը» բառերը:

***Հոդված 3.*** Օրենքի 28-րդ հոդվածի 1-ին  մասի 1-ին կետի՝

«նիստերի» բառից հետո լրացնել «ինչպես նաեւ արտագնա նիստերի օրակարգերի նախագծերը» բառերը:

***Հոդված 4.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«Ազգային ժողովի կանոնակարգ» սահմանադրական օրենքում լրացումներ կատարելու մասին» ՀՀ օրենքի ընդունման անհրաժեշտության վերաբերյալ**

* **Ներկա իրավիճակը եւ իրավական ակտի ընդունման անհրաժեշտությունը.**

Տարածքների համաչափ զարգացումն, ի թիվս այնի, ենթադրում է Երեւան քաղաքի եւ մարզերի, ինչպես նաեւ մարզերի միջեւ առկա կենսամակարդակների տարբերությունների նվազեցում  եւ մարզերի զարգացման տեմպերի մոտեցում Երեւան քաղաքի զարգացման տեմպերին: Այս կարեւորագույն նպատակի իրագործմանը Ազգային ժողովի մասնակցությունը չպետք է սահմանակվի միայն այդ ուղղությամբ օրենքների ընդունմամբ եւ օրենսդրական դաշտի բարելավմամբ: Ազգային ժողովը տարբեր ակտիվ գործողություններով պետք է ցույց տա, որ ՀՀ մարզերի բնակչությունը եւ նրանց խնդիրները գտնվում են իրենց ուշադրության կենտրոնում: Ասվածով պայմանավորված՝ առաջարկվում է հերթական նստաշրջանի ընթացքում ՀՀ մարզերից մեկում գումարել առնվազն մեկ արտագնա նիստ՝ տվյալ մարզին նվիրված խնդիրների օրակարգով:

* **Առաջարկվող կարգավորումը**

Օրենքի նախագծով առաջարկվում է «Ազգային ժողովի կանոնակարգ» ՀՀ սահամանադրական օրենքում ամրագրել ՀՀ մարզերում հերթական նստաշրջանի ընթացքում առնվազն մեկ արտագնա նիստ գումարելու պարտադիր պահանջ եւ դրանից բխող լրացումներ կատարել Ազգային ժողովի նախագահի եւ խորհրդի լիազորություններում:

* **Ակնկալվող արդյունքը**

Այս լրացումներն ընդունվելու դեպքում «Ազգային ժողովի կանոնակարգ» ՀՀ սահմանադրական օրենքում կսահմանվեն արտագնա նիստերի անցկացման պարտադիր պահանջ, որը կնպաստի ընտրողների առջեւ Ազգային ժողովի եւ պատգամավորների հաշվետվողականության բարձրացմանը, ինչպես նաեւ Ազգային ժողովին թույլ կտա առավել արդյունավետորեն իրականացնել իր վերահսկողական գործառույթը:

ՏԵՂԵԿԱՆՔ

Գործող օրենքում առաջարկվող լրացման մասին

**ԱԶԳԱՅԻՆ ԺՈՂՈՎԻ ԿԱՆՈՆԱԿԱՐԳ» ՍԱՀՄԱՆԱԴՐԱԿԱՆ ՕՐԵՆՔ**

**Հոդված 35. Հերթական նստաշրջանների գումարման կարգը**

1. Ազգային ժողովի հերթական նստաշրջանները գումարվում են տարեկան երկու անգամ՝ հունվարի երրորդ երկուշաբթիից մինչև հունիսի երրորդ հինգշաբթին և սեպտեմբերի երկրորդ երկուշաբթիից մինչև դեկտեմբերի երրորդ հինգշաբթին:

2. Հերթական նստաշրջանի ընթացքում գումարվում են Ազգային ժողովի հերթական նիստեր, ինչպես նաև կարող են գումարվել արտահերթ նիստեր:

3. Հերթական նստաշրջանի ընթացքում գումարվում է առնվազն մեկ արտագնա նիստ ՀՀ մարզերից մեկում: Արտագնա նիստի գումարման վայրը, ժամը, նիստի անցկացման կարգը և օրակարգը հաստատվում և հրապարակվում է արտագնա առաջիկա նիստից առնվազն տասը աշխատանքային օր առաջ:

**Հոդված 5. Ազգային ժողովի նախագահը**

1. Ազգային ժողովի նախագահը ներկայացնում է Ազգային ժողովը և ապահովում նրա բնականոն գործունեությունը:

2. Ազգային ժողովի նախագահը՝

1) նախագահում է Ազգային ժողովի նիստերը.

2) գումարում է Ազգային ժողովի արտահերթ նիստեր և նստաշրջաններ.

3) շրջանառության մեջ է դնում Ազգային ժողովի քննարկմանը ներկայացված հարցերը և նշանակում է գլխադասային հանձնաժողով.

4) Հանրապետության նախագահին է ուղարկում Ազգային ժողովի ընդունած Սահմանադրության փոփոխությունները, օրենքները, ինչպես նաև Սահմանադրության փոփոխությունների նախագիծը հանրաքվեի դնելու վերաբերյալ Ազգային ժողովի որոշումները.

5) ստորագրում և հրապարակում է Ազգային ժողովի որոշումները, հայտարարությունները և ուղերձները.

6) հրավիրում և նախագահում է Խորհրդի նիստերը.

7) Ազգային ժողովի և Խորհրդի հաստատմանն է ներկայացնում հերթական նստաշրջանի և նիստերի, ինչպես նաև արտագնա նիստերի օրակարգերի նախագծերը:

**Հոդված 28. Խորհրդի լիազորությունները**

1. Խորհուրդը՝

1) հաստատում է Ազգային ժողովի հերթական նստաշրջանների և նիստերի, ինչպես նաև արտագնա նիստերի օրակարգերի նախագծերը.

2) սահմանում է Ազգային ժողովի հերթական նիստերի օրակարգային հարցերի քննարկման հաջորդականությունը.

3) սահմանում է մշտական և ժամանակավոր հանձնաժողովների հերթական նիստերի գումարման օրերի ժամկետացանկը.